kardosdrur/scandi-wiki huggingface dataset:
The Roundhouse Tapes

The Roundhouse Tapes er et livedobbeltalbum af den svenske progressiv dødsmetal-gruppe Opeth. Musikken blev indspillet 9. november 2006 og udgivet 5. november 2007 i Europa og Australien og 20. november 2007 i resten af verden. Dvd-versionen blev udgivet 10. november 2008. Titlen er et ordspil på Iron Maidens første udgivelse The Soundhouse Tapes og Roundhouse i Camden i London; spillestedet hvor musikken blev optaget.
Mikael Åkerfeldt har om denne optræden udtalt: "Roundhousekoncerten vil altid en uforglemmelig koncert for os af mange grunde, men mest af alt fordi den fangede bandet på toppen af Ghost Reveries-touren".

Spor

Cd 1 
 "When" − 10:28
 "Ghost of Perdition" − 10:57
 "Under the Weeping Moon" − 10:28
 "Bleak" − 8:39
 "Face of Melinda" − 9:58
 "The Night and the Silent Water" − 10:29

Cd 2 
 "Windowpane" − 8:01
 "Blackwater Park" − 18:59
 "Demon of the Fall" − 8:14

Dvd 
 "When" − 10:28
 "Ghost of Perdition" − 10:57
 "Under the Weeping Moon" − 10:28
 "Bleak" − 8:39
 "Face of Melinda" − 9:58
 "The Night and the Silent Water" − 10:29
 "Windowpane" − 8:01
 "Blackwater Park" − 18:59
 "Demon of the Fall" − 8:13

Musikere 
 Mikael Åkerfeldt − guitar, vokal, miksning, instruering
 Peter Lindgren − guitar
 Martín Mendez − basguitar
 Per Wiberg − keyboard, støttevokal
 Martin "Axe" Axenrot – trommer

Noter

Eksterne henvisninger 
 

Musikvideoer og DVD-er
Livealbum fra 2007
Album fra 2007
Opeth-album
Bainbridge Colby

Bainbridge Colby (født 22. december 1869, død 11. april 1950) var en amerikansk advokat og politiker der var sit lands 43. udenrigsminister. Han besad posten under Woodrow Wilsons præsidentperiode, fra 23. marts 1920 til 4. marts 1921. Inden da var han i 1912 medstifter af det kortlivede Progressive parti.

Eksterne henvisninger 

 Biografi

Udenrigsministre fra USA
Personer fra Missouri
Philander C. Knox

Philander Chase Knox (født 6. maj 1853, død 12. oktober 1921) var en amerikansk advokat og politiker, der var sit lands 40. udenrigsminister. Han besad posten under William H. Tafts præsidentperiode, fra 6. marts 1909 til 5. marts 1913. 

I to omgange, fra 1904 til 1909 og fra 1917 til 1921, var han desuden medlem af USA's senat for sin hjemstat Pennsylvania.

Eksterne henvisninger 

 Biografi

Medlemmer af Senatet i USA
Udenrigsministre fra USA
Justitsministre fra USA
Personer fra Pittsburgh
William R. Day

William Rufus Day (født 17. april 1849, død 9. juli 1923) var en amerikansk jurist og politiker, der var sit lands 36. udenrigsminister. Han besad posten under William McKinleys præsidentperiode, fra 28. april 1898 til 16. september samme år. Efterfølgende var han, fra 1903 til 1922, dommer ved den amerikanske højesteret.

Eksterne henvisninger 
 Biografi

Udenrigsministre fra USA
Personer fra Ohio
Jurister fra USA
Advokater fra USA
Amerikanere i 1800-tallet
Amerikanere i 1900-tallet
John Sherman

John Sherman (10. maj 1823 – 22. oktober 1900) var en amerikansk politiker, der var sit lands 32. finansminister og 35. udenrigsminister. Han var desuden medlem af både Repræsentanternes Hus og Senatet for sin hjemstat Ohio.

Sherman besad posten som finansminister under Rutherford B. Hayes' præsidentperiode, fra 10. marts 1877 til 3. marts 1881, og posten som udenrigsminister fra 6. marts 1897 til 27. april 1898 under præsident William McKinley. 

Udover ministerposterne var Sherman fra 1855 til 1861 medlem af Repræsentanternes Hus, og i to omgange, fra 1861 til 1877 og fra 1881 til 1897 medlem af Senatet for sin hjemstat Ohio.

Eksterne henvisninger 

 Biografi

Medlemmer af Repræsentanternes Hus i USA
Medlemmer af Senatet i USA
Udenrigsministre fra USA
Personer fra Ohio
Finansministre fra USA
World Tag Team Championship

World Tag Team Championship er navnet på flere forskellige VM-titler for tagteams inden for wrestling. Selvom en række wrestlingorganisationer har brugt begrebet "world tag team championship", er det næsten udelukkende blevet brugt som et navn på den VM-titel for tagteams, der kæmpes om blandt organisationens top-wrestlere, fx NWA World Tag Team Championship i National Wrestling Alliance (NWA). Indtil 1980'erne var det meget få wrestlingorganisationer, der med rette kunne kunne promovere et "world tag team championship", fordi mange af disse verdensmestre kun forsvarede deres VM-bælter i et begrænset område, fx kun i dele af USA. I 1980'erne kom wrestling ind i populærkulturen, og mange wrestlingorganisationer fik landsdækkende og verdensomspændende eksponering og kunne derved mere retmæssig promovere et "world tag team championship" verden over.

VM-titler for tagteams

Aktive 

 NWA World Tag Team Championship (1950 – ) (National Wrestling Alliance)
 ROH World Tag Team Championship (2002 – ) (Ring of Honor)
 TNA World Tag Team Championship (2007 – ) (Total Nonstop Action Wrestling)
 WWE Tag Team Championship (1971 – ) (World Wrestling Entertainment)

Inaktive 
 World Tag Team Championship (WWE) (1971-2010)
 WCW World Tag Team Championship (1991-2001) (World Championship Wrestling)

Wrestling

it:World Tag Team Championship
nl:World Tag Team Championship
pt:WWE World Tag Team Championship
Rhein-Neckar Löwen

Rhein-Neckar Löwen er en håndboldklub der spiller i den bedste tyske række – Bundesligaen. Klubben ligger i byen Mannheim. Byen har også et af Tysklands bedste ishockeyhold. Sebastian Hinze er pt. cheftræner i klubben.

Spillertruppen 2019-20

Aktuel trup 

Målvogtere
 1  Mikael Appelgren
 12  Andreas Palicka
 16  Can Adanir
Fløjspillere
RW
 24  Patrick Groetzki
 77  Tim Granz
LW
 3  Uwe Gensheimer
 17  Jerry Tollbring
Stregspiller
 30  Gedeón Guardiola
 36  Jesper Nielsen
 80  Jannik Kohlbacher

 Venstre Back
 19  Philipp Ahouansou
 20  Ilija Abutović
 23  Steffen Fäth
Playmaker
 2  Andy Schmid
 8  Romain Lagarde
 22  Mads Mensah Larsen
Højre Back
 6  Niclas Kirkeløkke
 32  Alexander Petersson

Bemærkelsesværdige spillere & trænere

Fredet spillere

Tidligere spillere 

  Henning Fritz
  Christian Schwarzer
  Michael Haaß
  Oliver Roggisch
  Christian Zeitz
  Michael Müller
  Stefan Kneer
  Mariusz Jurasik
  Sławomir Szmal
  Karol Bielecki
  Krzysztof Lijewski
  Ólafur Stefánsson
  Róbert Gunnarsson
  Stefán Rafn Sigurmannsson
  Žarko Šešum
  Darko Stanić

  Richard Štochl
  Maroš Kolpak
  Dmitri Torgovanov
  Sergei Gorbok
  Borko Ristovski
  Dejan Manaskov
  Tomas Svensson
  Kim Ekdahl du Rietz
  Børge Lund
  Ivan Čupić
  Jackson Richardson
  Niklas Landin Jacobsen
  Gábor Ancsin
  Jan Filip
  Andrej Klimovets
  Oleg Velyky

Tidligere trænere 
  Michael Roth
  Nicolaj Jacobsen
  Christian Schwarzer
  Frédéric Volle
  Yuri Shevtsov
  Ola Lindgren
  Guðmundur Guðmundsson

Resultater 

Resultater for Rhein-Neckar Löwen i den bedste Tyske række Bundesligaen, fra sæsonen 2007/2008 hvor de skiftede navn fra SG Kronau/Östringen til klubbens nuværende navn.

Sponsorer 
Jesper Nielsen, bedre kendt som Kasi-Jesper, var fra 2007 hovedsponsor i den tyske håndboldklub. Kasi-Jesper og hans firma KasiGroup investerede så mange penge i klubben, at de i 2009 kunne hente den islandske verdensstjerne Olafur Stefansson fra den spanske klub BM Ciudad Real. Jesper Nielsen blev også ejer af klubben. Imidlertid var han også engageret i sin barndomsklub, AG Håndbold, der i 2009 blev slået sammen med F.C. København Håndbold til AG København, og her valgte Nielsen at lægge sit hovedengagement. Han fik bl.a. hentet Stefansson til AG København, og i februar 2012 valgte han at trække sig helt ud af Rhein-Neckar Löwen, mens KasiGroups sponsorat løber ud med sæsonafslutningen i sommeren 2012.

Noter

Eksterne links 

 Klubbens hjemmeside

Håndboldklubber fra Tyskland
Etableret i 2002
Mannheim
Kuldioxid-ækvivalent

Kuldioxid-ækvivalenter eller CO2-ækvivalenter er omregningsfaktorer til sammenligning af forskellige drivhusgassers indvirken på drivhuseffekten. Man har således beregnet, hvor mange ton CO2 der skal til for at skabe den samme effekt som ét ton af en anden gas. Dette tal er så gassens CO2-ækvivalent.

Fysik
Declan Galbraith

Declan Galbraith (født Declan John Galbraith 19. december 1991 i Hoo St Werburgh, Kent) er en engelsk sanger af skotsk og irsk oprindelse. Han og hans familie bor i en landsby nær Rochester i Kent. Hans bedstefar spillede flere instrumenter i et band, og tog Galbraith med til de Fleadhs (koncerter) som han spillede ved, og blandingen af skotske og irske musikalske traditioner inspirerede Galbraith og blev hans tidligste musikalske indflydelse.

Diskografi

Studielbum 
 2002: Declan
 2006: Thank You
 2007: You and Me

Singler 
 2002: "Tell Me Why"
 2007: "Love of My Life"
 2007: "Ego You" (2007)

Fodnoter

Eksterne henvisninger 

 Officiel hjemmeside 
 
 
 Officielt forum 
 Database med nyheder, links og andet 

Sangere fra England
Mother North

Mother North er den første musikvideo fra det norske black metal-band Satyricon. 

Den blev filmet på Greåker fort i Trosskogen og i Hekseskogen i marts 1996. Videoen til "Mother North" findes i to versioner på vhs'en, hvoraf den ene er "uegnet til at blive vist på tv". Musikvideoen er brugt af den svenske regissør Jonas Åkerlund i filmen Spun. Jonas Åkerlund var senere regissør på Satyricons musikvideo til sangen "Fuel for Hatred".

Spor
"Mother North" (censureret tv-version) (8:08) 
"Intermezzo" (video)
"Mother North" (ucensureret version) (7:53)

Personer der medvirker i videoen
Frost
Kveldulv
Satyr
Monica Bråten

Kilder
Encyclopaedia Metallum
Satyricons diskografi 

Musikvideoer og DVD-er
Satyricon-album
Album fra 1996
Satyricons diskografi

Dette er en oversigt over det norske black metal-band Satyricons diskografi.

Albumudgivelser

Studiealbum

Ep'er

Opsamlingsalbum

Singler

Demoer

Videografi
Med "video" forstås videoer som er blevet udgivet separat i form af et videoalbum f.eks. Altså ikke almindelige musikvideoer medmindre de er blevet udgivet separat.

Bootlegs
 1996: All Evil Baroeg-Rotterdam 1997: All Evil 1999: Live in Vienna 2000: Protect the Wealth of the Elite, New York 2002: Live at Klubben, Stockholm 2002: Live in Roskilde, Denmark''

Diskografier
Murray Gell-Mann

Murray Gell-Mann (født 15. september 1929 på Manhattan, New York, USA, død 24. maj 2019) var en amerikansk fysiker, der var en aldeles aktiv person inden for forskning af elementarpartikler. Han  modtog i 1969 Nobelprisen for sit arbejde med teorien omkring elementarpartiklerne. Han var blandt andet forfatter til bogen Quarken og Jaguaren fra 1995, som er oversat til dansk, og handler om både elementarpartikelfysik og komplekse systemer. Gell-Mann beskæftigede sig de sidste 25 år hovedsageligt med komplekse system, fraktalteori og non-lineære sammenhænge. I 2010 udgav han bogen Complex Systems Scientist sammen med velrenommerede forskere som Stuart Kauffmann (Coming of Age in the Universe), Stephen Wolfram (A New Kind of Science) samt 3 andre forfattere.

Fysikere fra USA
Nobelprismodtagere i fysik
Personer fra New York
Nobelprismodtagere fra USA
Amerikanere i 1900-tallet
Amerikanere i 2000-tallet
Faust (flertydig)

Faust er titlen på et værk af Johann Wolfgang von Goethe opdelt i Faust I og Faust II; en fortælling om en person, der hidkalder djævelen.

Faust kan endvidere henvise til flere emner, herunder:

Kunst og underholdning

Film og tv 
 Faust (film fra 1926) - en film instrueret af Friedrich Wilhelm Murnau
 Faust (film fra 1960) - en film instrueret af Peter Gorski
 Faust (film fra 1994) - en film instrueret af Jan Švankmajer
 Faust: Love of the Damned - en film instrueret af Brian Yuzna (2001)
 Faust (film fra 2011), - en film instrueret af Alexander Sokurov

Teater og ballet 
 Faust (opera) – en opera af Charles Gounod baseret på Goethes Faust
 Faust (Spohr) - en opera af Louis Spohr (1816), baseret på Goethes Faust
 Faust (ballet) – en ballet baseret på Goethes Faust

Musikgrupper 
 Faust (Fyns Amts Ungdoms-Symfoniorkester) – Et ungdomssymfoniorkester bosat på fyn.
 Faust (musiker) – Bård G. "Faust" Eithun, en norsk musiker der spillede for bandet Emperor.
 Faust (band) - et tysk rockband

Litteratur 
 Faust (roman fra 1980), en roman af Robert Nye
 Faust (roman fra 1989), en roman af Erwin Neutzsky-Wulff
Trym Torson

Trym Torson (født Kai Johnny Mosaker), er en norsk trommeslager, som i øjeblikket spiller med bandet Zyklon. Han begyndte sin karriere i viking metal-bandet Enslaved og blev senere inviteret med i black metal-bandet Emperor. Han dannede Zyklon sammen med Emperor-kollegaen Samoth. Hans spillestil er inspireret af jazz. Han er også tatovør. I 2007 lagde han stemme til en figur i tegnefilmserien Metalocalypse i episoden "Dethfashion".

Bands 
Nuværende og tidligere bands
 Emperor
 Tartaros
 Enslaved
 Imperium
 Satyricon – live session (2004)
 Shadow Season
 Paganize
 Ceremony
 Zyklon
 Abigail Williams

Eksterne henvisninger 
 

Trommeslagere fra Norge
Alan Tate

Alan Tate (født 2. september 1982 i Easington, England) er en engelsk tidligere professionel fodboldspiller der spillede størstedelen af sin karriere hos Swansea City. Han var også tilknyttet blandt andet Crewe og Leeds.

Eksterne henvisninger 

Fodboldspillere fra England
Fodboldspillere fra Manchester United F.C.
Fodboldspillere fra Royal Antwerp FC
Fodboldspillere fra Swansea City A.F.C.
Kaspersky Anti-Virus

Kaspersky Anti-Virus (Russisk: Антивирус Касперского, også kendt som KAV), som i starten er hed AntiViral Toolkit Pro er et antivirus-program udviklet af Kaspersky Lab. Den er lavet for at beskytte brugerne mod malware. Den kan bruges på Microsoft Windows og Mac OS X styresystemer. Virksomheder kan også bruge dem på Linux-styresystemet.

Funktioner 
Kaspersky Anti-Virus har flere funktioner. Det inkluderer realtidsbeskyttelse, fjernelse af virus, trojanske heste, orme, spyware, adware, keyloggere og rootkit. Den opdaterer virusdatabaserne automatisk og har indbygget selvbeskyttelse, der forhindrer andre computerprogrammer (såsom malware) at deaktivere beskyttelsen.

Det omfatter også øjeblikkelige automatiske opdateringer via "Kaspersky Security Network" service, som er et netværk af alle brugere af Kaspersky Lab´s sikkerhedsprodukter. Dette netværk bidrager ved at at lette identifikation malware og dermed reducere den tid, det tager at yde beskyttelse mod nye sikkerhedsrisici målrettet ens computer."

"Kaspersky Security Network" er dækket af Kaspersky Lab strenge beskyttelse af politik af personlige oplysninger i brug af denne service.

Programmet blevet markeret ADVANCED+ af AV Comparatives for at opdage 95,1% (gennemsnit) af alt malware der var installeret på testcomputeren. I alt har Kaspersky Antivirus vundet 44 VB100-præmier.

Begrænsninger 
Kaspersky Anti-Virus mangler en del funktioner der følger med Kaspersky Internet Security. Det er blandt andet firewall, HIPS, forældrekontrol og antispam. Den mangler også en virtuel tastatur, der ikke kan keylogges.

Linux 
En speciel version af Kaspersky Anti-Virus til virksomheder kan også bruges på Linux. Den har mange af de funktioner, som udgaven for Microsoft Windows også har. Den kan hentes på Kaspersky's hjemmeside.

Systemkrav

Eksterne henvisninger 
 Kaspersky's hjemmeside

Kilder 

Sikkerhedssoftware til Linux
Sikkerhedssoftware til OS X
Sikkerhedssoftware til Windows
Antivirussoftware
Alex Notman

Alexander McKeachie Notman (født 10. december 1979 i Edinburgh, Skotland) er en skotsk tidligere fodboldspiller. Han spillede igennem karrieren for blandt andet Barnsley og Sheffield United.

Eksterne henvisninger 

Fodboldspillere fra Skotland
Fodboldspillere fra Manchester United F.C.
Fodboldspillere fra Aberdeen F.C.
Fodboldspillere fra Sheffield United F.C.
Fodboldspillere fra Norwich City F.C.
Fodboldspillere fra King's Lynn F.C.
Fodboldspillere fra Boston United F.C.
Fodboldspillere fra Wroxham F.C.
Fodboldspillere fra Formartine United F.C.
Burzum / Aske

Burzum/Aske er et opsamlingsalbum af det norske black metal-projekt Burzum. Det indeholder Burzums to første officielle udgivelser: albummet Burzum og ep'en Aske. De blev indspillet i henholdsvis januar 1992 og august 1992.

Omslaget er det oprindelige omslag fra Burzums debutalbum med omslaget fra Aske vist som klistermærke i øverste højre hjørne.

Sangen "A Lost Forgotten Sad Spirit" var oprindeligt både inkluderet på Burzum og Aske. På denne opsamling er det kun Aske-versionen der er med.

Spor
Sang 1-8 er fra Burzum
Sang 9-11 er fra Aske

"Feeble Screams from Forests Unknown" – 7:28
"Ea, Lord of the Depths" – 4:53
"Black Spell of Destruction" – 5:40
"Channeling the Power of Souls into a New God" – 3:27
"War" – 2:30
"The Crying Orc" – 0:57
"My Journey to the Stars" – 8:10
"Dungeons of Darkness" – 4:50
"Stemmen Fra Tårnet" – 6:09
"Dominus Sathanas" – 3:02
"A Lost Forgotten Sad Spirit" – 10:51

Eksterne henvisninger
 Burzum / Aske på Burzums officielle hjemmeside

Opsamlingsalbum fra 1995
Burzum-album
Christian Friis Møller

Christian Friis Møller (1713-1792) var en hemmelig agent og ven af Emanuel Swedenborg. 

Christian Friis Møller studeret teologi ved Københavns Universitet fra 1727 til 1732, men gjorde aldrig præstetjeneste, da han begyndte at tvivle.

En oktoberdag 1742 indtraf en begivenhed, der ændrede hans liv: Han overhørte en dæmpet samtale i en vinduesniche mellem preussiske og saksiske diplomater, der omtalte en hemmelig traktat. Via sin husvært og ven, Andreas Lowson Bentzon, fik Friis sendt besked til hoffet, hvor man dog ikke tog ham alvorligt. Det gjorde man først to måneder efter, da det viste sig at være sandt, og Friis blev prompte hyret som hemmelig politisk agent.
I 1749 blev han adlet af kong Frederik V for sin tjeneste. Det var ved denne anledning, at han overtog navnet "de Tuksen". I 1755 blev han sendt til Rusland som ambassadør. I 1765 overtog han kommandoen af Kronborg Slot i Helsingør. Han møder Emanuel Swedenborg i 1768 og derefter blev han en meget trofast læser af Swedenborgs skrifter.

Referencer

Eksterne kilder og henvisninger 
 Slægten Tuxen
 Acton Alfred, The Letters and Memorials of Emanuel Swedenborg, Swedenborg Scientific Association, Bryn Athyn Pennsylvania 1955. Bind 2 side 716.

Teologer fra Danmark
Bruneis flag

Bruneis flag blev taget i brug 29. september 1959, da landet var et britisk protektorat og blev beholdt, da landet fik sin uafhængighed 1. januar 1984. Flaget har Bruneis nationalvåben i centrum, på en gul baggrund med to diagonale striber (en hvid og en sort).

Flag
Flag fra Asien
Nationale flag
Emanuel Swedenborg

Emanuel Swedenborg (født 29. januar 1688, død 29. marts 1772) var en svensk videnskabsmand, forfatter, mystiker, filosof og kristen reformator. Han skrev mange bøger om sine tanker. Da han var ca. 50 år, gennemgik han en åndelig krise, der gjorde ham optaget af religiøse spørgsmål. Han mente at have modtaget åbenbaringer, og at han talte med både engle og djævle. Efter hans død vakte hans tanker interesse hos mange, og herved udvikledes "swedenborgianisme".

Han mente, at engle er døde mennesker, der stadigvæk er mennesker på et højere plan. I åndeverdenen fortsætter de døde ifølge Swedenborg livet som før, spiser og drikker og tager for sig af ægteskabets glæder. Dermed opdager de ikke, at de er døde, og Swedenborg anførte som bevis, at Luther efter sin død boede i et hus magen til hjemmet i Eisleben. Den døde Luther indrettede i sit hus i åndeverdenen en trone, hvorpå han sad og underviste sine studerende. Kun de, der var enige med ham, fik lov til at sidde ved tronen, mens de, der havde indvendinger, måtte sidde længere væk. Swedenborg påstod at have overbevist den afdøde, men stadigvæk protesterende Luther mod, at en ny åbenbaring – Swedenborgs – var kommet i stedet for Luthers reformation. Først efter 200 år i åndeverdenen nåede Luther den rette indsigt og kunne forfremmes til den egentlige himmel, hvor han blev en engel. Englenes opgave er at hjælpe de nyankomne, dvs. nyligt afdøde til deres egen højere natur. 

Emmanuel Swedenborg regnes gerne som historiens mest kendte svenske filosof, og han har en særlig plads i den svenske filosofis historie.

Litteratur 

 Swedenborg, Emmanuel (2019): Drømmebogen. Hans Reitzels Forlag
 Toksvig, Stine (1977): Emanuel Swedenborg - videnskabsmand og mystiker.Visdomsbøgerne

Referencer

Eksterne henvisninger 
 

 Emanuel Swedenborg  på Runeberg.org
 Swedenborg Boglade  i Danmark
 Den Nye Kirke  i Danmark
 Nya Kyrkan  i Sverige
 Den nye kirken  i Norge
 Swedenborg Society  i England
 Swedenborg Foundation  i USA
 Swedenborgselskapet  i Norge

Swedenborgianere
Filosoffer fra Sverige
Personer i frihedstiden
Svensksprogede forfattere fra Sverige
Svenskere i 1600-tallet
Svenskere i 1700-tallet
Indonesiens flag

Indonesiens flag (Sang Saka Merah Putih) består af to lige store, vandrette felter: rødt øverst og hvidt nederst.

Det rød-hvide flag blev taget i brug som Indonesiens nationalflag 17. august 1945, da landet erklærede sig uafhængigt fra Holland efter 2. verdenskrig. 

Flag
Flag fra Asien
Nationale flag
Mikhail Surkov

Mikhail Iljitj Surkov (, ) var Sovjetunionens mest effektive finskytte under Anden Verdenskrig, da krigen var ovre havde Surkov elimineret 702 tyske soldater.  

Surkov plejede at være en taigajæger.

Surkov modtog den sovjetiske hædersbevisning Lenin-ordenen.

Referencer 

Snigskytter
Militærfolk fra Sovjetunionen
Hædersbevisninger fra Sovjetunionen
Dansk Teknologihistorisk Selskab

Dansk Teknologihistorisk Selskab er et dansk selskab der arbejder på at fremme det teknologihistoriske fag. Selskabet blev stiftet i 1992.

Formål 
 Selskabet har til formål at fremme teknologihistorisk forskning, undervisning og formidling i Danmark. 
 Selskabet skal virke for udveksling af viden mellem enkeltpersoner og institutioner, der arbejder med teknologihistoriske emner.

Teknologihistorie 
Teknologihistorie beskæftiger sig med at kortlægge og analysere den teknologiske udvikling og det komplekse samspil mellem teknologi, natur og kultur, herunder politik, økonomi, etik m.m. Teknologihistorie handler ikke blot om maskiner, produkter og systemer, men også om sociale processer, altså om mennesker, ideer, institutioner og andre faktorer bag den teknologiske udvikling.

Aktiviteter 
Den vigtigste aktivitet i selskabet i årets løb er årsmødet, der sædvanligvis afholdes skiftevis mellem øst- og vest-Danmark. Foruden et fagligt program, der typisk rummer foredrag og diskussion om nyere tendenser i teknologihistorien, består årsmødet også af ekskursioner til virksomheder og museer samt naturligvis socialt fællesskab. Selskabets generalforsamling afholdes i tilslutning til årsmødet. Selskabet driver desuden en hjemmeside, der foruden medlemsinformationer er midtpunkt for teknologihistorie i Danmark, bl.a. ved at linke til væsentlige nyheder i ind- og udland.

Selskabets historie 
Dansk Teknologihistorisk Selskab er i dag den største forening for teknologihistorie i Danmark. Selskabets historie går tilbage til 1991, hvor en kreds af historikere omkring Aarhus Universitet begyndte et samarbejde om teknologihistorie. Med afsæt i relevante innstitutioner og museer i Jylland førte det i 1992 til stiftelsen af selskabet under navnet Teknologihistorisk Selskab med lektor Henry Nielsen fra Aarhus Universitet som den første formand. Ved et møde i Viborg i 1995 omdannedes selskabet til et landsdækkende selskab og navnet ændredes til Dansk Teknologihistorisk Selskab. Lektor Marianne Rostgaard fra Aalborg Universitet var formand 1995-96, hvorefter museumsinspektør Hans Buhl, Steno Museet i Århus, tog over frem til 2005. Museumsleder fra Industrimuseet Frederiks Værk i Nordsjælland Frank Allan Rasmussen fungerede derefter som formand frem til 2012, hvor hvervet blev lagt i hænderne på lektor Michael Wagner fra Aalborg Universitet. Selskabet har i dag omkring 60 medlemmer fra hele landet.

Se også 
 Teknologihistorie

Eksterne henvisninger 
http://www.teknologihistorie.dk/

Teknologihistorisk Selskab
Teknologihistorisk Selskab
Etableret i 1992
Vegard Blomberg

Vegard Blomberg (født den 16. september 1973) er en norsk sangskriver, musiker og komponist. Han spiller i bandet View. Han har også skrevet sange til Apoptygma Berzerk, Mortiis og Magenta. Han har også været en gæst musiker for Satyricon i 1999, men er ikke at forveksle med sin navnebror Vegard "Wargod", der i sin tid var medstifter af bandet.

Referencer

Eksterne henvisninger 
 

Sangskrivere fra Norge
Norsksprogede forfattere fra Norge